5. Jehofa le Bakeresete ba ba mo lenyalong ba leba maikano a lenyalo jang? 3 Tšwela pele o ba gopotša gore e be ba ikokobeditšego+ le ba kwago mebušo le balaodi,+ ba lokele modiro o mongwe le o mongwe o mobotse,+ 2 ba se bolele motho gampe, e se be bontwadumela,+ e be ba lekalekanego,+ ba bontšha boleta bjohle go batho ka moka.+ 3 Gobane gaešita le rena re kile ra hloka tlhaologanyo, re le ba sa kwego, re timetšwa, re le makgoba a dikganyogo tše di fapafapanego le maipshino, re phela bobeng le moneng, re hlaswana e bile re hloyane.+ 4 Lega go le bjalo, ge botho+ bja Mophološi wa rena,+ yena Modimo, le lerato la gagwe go batho di be di bonagala,+ 5 (ga se a re phološa ka baka la mediro+ ya toko yeo re e dirilego,+ eupša o re phološitše go ya ka kgaugelo ya gagwe)+ ka go hlatswiwa+ mo go re tlišitšego bophelong+ le ka go re mpshafatša ka moya o mokgethwa.+ 6 O re tšholletše moya wo ka mo go humilego ka Jesu Kriste Mophološi wa rena,+ 7 gore ka morago ga go bolelwa gore re lokile+ ka baka la botho bjo bogolo bja yena yoo,+ re be bajabohwa+ go ya ka kholofelo ya bophelo bjo bo sa felego.+ 8 Mantšu a a botega+ gomme ke nyaka gore o bolele ka go tia ka mehla ka dilo tše, e le gore bao ba dumetšego go Modimo, ba dule ba kgomaretše go dira mediro e mebotse.+ Dilo tše ke tše botse e bile ke tše di holago go batho. 9 Eupša phema dingangišano tša bošilo,+ go fatišiša mašika,+ tshele+ le go lwela Molao,+ gobane ga di hole selo e bile ke tša lefeela. 10 Ge e le motho yo a kgothaletšago dihlotswana,+ mo gane+ ka morago ga temošo ya pele le ya bobedi;+ 11 o tseba gore motho yo bjalo o arogile tseleng, o dira sebe e bile o a ikahlola.+ 12 Ge ke roma Aretemase goba Tigiko+ go wena, dira sohle se o ka se kgonago gore o tle go nna Nikopoli, gobane ke moo ke rerilego go fetša marega gona.+ 13 O lokišeletše gabotse Tsenase yo a tsebago Molao le Apollo dilo ka moka tšeo ba di nyakago bakeng sa leeto la bona.+ 14 Eupša anke batho ba gabo rena le bona ba ithute go kgomarela mediro e mebotse e le gore ba kgotsofatše dinyakwa tša bona tše di nyakegago ka mo go akgofilego,+ gore e se be ba sa enywego dienywa.+ 15 Bohle bao ba nago le nna ba a go dumediša.+ Ntumedišetše bao ba re ratago tumelong. Eka botho bjo bogolo bja Modimo bo ka ba le lena ka moka.+